ผู้ว่าราชการกรุงเทพมหานคร ติดตามสถานการณ์ฝนและระบบระบายน้ำ ยืนยันสามารถรับมือสถานการณ์ดังกล่าวได้
ผู้ว่าราชการกรุงเทพมหานคร ติดตามสถานการณ์ฝนและระบบระบายน้ำ ยืนยันสามารถรับมือสถานการณ์ดังกล่าวได้พล.ต.อ.อัศวิน ขวัญเมือง ผู้ว่าราชการกรุงเทพมหานคร ลงพื้นที่ติดตามสถานการณ์ฝนและความพร้อมของระบบระบายน้ำของกรุงเทพมหานครในพื้นที่ฝั่งธนบุรีและฝั่งพระนคร ประกอบด้วยแก้มลิงบึงรางเข้ สถานีสูบน้ำคลองสนามชัย สถานีสูบน้ำคลองพระยาราชมนตรี เขตบางขุนเทียนผู้ว่าราชการกรุงเทพมหานคร เปิดเผยว่า จากสถานการณ์ฝนที่ผ่านมาทำให้พื้นที่กรุงเทพมหานครบริเวณถนนพระราม 2 มีปริมาณน้ำฝนสะสมมากถึง 130 มิลลิเมตรจนทำให้พื้นที่ดังกล่าวเกิดน้ำท่วมขัง  ขณะที่เมื่อวานที่ผ่านมามีปริมาณน้ำฝนสะสมประมาณ 90 มิลลิเมตร โดยกรุงเทพมหานครได้ดำเนินการแก้ไขปัญหาดังกล่าวและสามารถเร่งระบายน้ำออกจากพื้นที่ได้เร็วกว่าปีที่ผ่านมาซึ่งใช้เวลาประมาณ 40 นาทีกรุงเทพมหานครได้ติดตั้งเครื่องสูบน้ำจำนวน 10 เครื่องบริเวณแก้มลิงบึงรางเข้  เพื่อสูบน้ำลงคลองพระยาราชมนตรีก่อนระบายออกสู่คลองสนามไชยผู้ว่าราชการกรุงเทพมหานคร กล่าวถึงกรณีสถานการณ์น้ำท่วมในพื้นที่ถนนศรีนครินทร์ว่า ถนนดังกล่าวเป็นพื้นที่ที่อยู่ในความดูแลรับผิดชอบของกรมทางหลวงในเบื้องต้นได้ประสานกับรัฐมนตรีว่าการกระทรวงคมนาคมขอให้พิจารณายกระดับผิวจราจรถนนศรีนครินทร์ช่วงดังกล่าวให้สูงขึ้นเพื่อไม่ให้มีลักษณะเป็นแอ่งกระทะ  ซึ่งจะเป็นการป้องกันและแก้ไขปัญหาน้ำท่วมขังในพื้นที่ดังกล่าวได้อย่างระยะยาว นอกจากนี้ ผู้ว่าราชการกรุงเทพมหานคร ยืนยันว่าหากปริมาณฝนที่ตกในพื้นที่กรุงเทพมหานครมีปริมาณน้ำฝนสะสมไม่เกิน 60 มิลลิเมตร จะใช้เวลาในการเร่งระบายน้ำได้ภายใน 15-20 นาที แต่หากเกินไปกว่านั้นคาดว่าจะใช้เวลาไม่เกิน 45-60 นาที